CELEX: 62018TB0712
Language: da
Date: 2021-01-19 00:00:00
Title: Sag T-712/18: Rettens kendelse af 19. januar 2021 — Umweltinstitut München mod Kommissionen (Aktindsigt – forordning (EF) nr. 1049/2001 – dokumenter vedrørende et møde i Det Blandede Forvaltningsudvalg for Sundheds- og Plantesundhedsforanstaltninger, der er indført ved den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side (CETA) – delvist afslag på aktindsigt – udbredelse af det ønskede dokument efter sagsanlægget – søgsmålsinteresse ophørt – ufornødent at træffe afgørelse)

8.3.2021   
            
            
               DA
            
            
               Den Europæiske Unions Tidende
            
            
               C 79/30
            
         
      Rettens kendelse af 19. januar 2021 — Umweltinstitut München mod Kommissionen
      (Sag T-712/18) (1)
      
      (Aktindsigt - forordning (EF) nr. 1049/2001 - dokumenter vedrørende et møde i Det Blandede Forvaltningsudvalg for Sundheds- og Plantesundhedsforanstaltninger, der er indført ved den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side (CETA) - delvist afslag på aktindsigt - udbredelse af det ønskede dokument efter sagsanlægget - søgsmålsinteresse ophørt - ufornødent at træffe afgørelse)
      (2021/C 79/39)
      Processprog: tysk
      
         Parter
      
      
         Sagsøger: Umweltinstitut München-Verein zur Erforschung und Verminderung der Umweltbelastung eV (München, Tyskland) (ved advokat M. John)
      
         Sagsøgt: Europa-Kommissionen (ved C. Ehrbar, F. Erlbacher og C. Vollrath, som befuldmægtigede)
      
         Sagens genstand
      
      Søgsmål anlagt i henhold til artikel 263 TEUF med påstand om annullation af Kommissionens afgørelse C(2018) 6539 final af 2. oktober 2018 om afslag på aktindsigt i visse dokumenter vedrørende mødet den 26. og den 27. marts 2018 i Ottawa (Canada) i Det Blandede Forvaltningsudvalg for Sundheds- og Plantesundhedsforanstaltninger, der er indført ved den samlede økonomi- og handelsaftale mellem Canada på den ene side og Den Europæiske Union og dens medlemsstater på den anden side (CETA), som blev undertegnet den 30. oktober 2016 i Bruxelles.
      
         Konklusion
      
      
                  1)
               
               
                  Der er ikke længere anledning til at træffe afgørelse i sagen.
               
            
                  2)
               
               
                  Hver part bærer sine egne omkostninger.
               
            
         (1)  EUT C 44 af 4.2.2019.